b'\n_START_ARTICLE_\nTelesni stra\xc5\xbear\n_START_SECTION_\nNaloge telesnega stra\xc5\xbearja\n_START_PARAGRAPH_\nNaloge telesnih stra\xc5\xbearjev oziroma stra\xc5\xbearje si ljudje obi\xc4\x8dajno predstavljajo kot jih prikazujejo v raznoraznih filmih, kjer je glavna naloga, da se stra\xc5\xbear s svojo mi\xc5\xa1i\xc4\x8dno maso in borilnimi ve\xc5\xa1\xc4\x8dinami bojuje proti sovra\xc5\xbenikom varovane osebe. V realnem \xc5\xbeivljenju pa je tisto lai\xc4\x8dno razmi\xc5\xa1ljanje v \xc4\x8distem nasprotju. Ve\xc4\x8dinoma gre za na\xc4\x8drtovanje poti, pregled stavb in prostorov v katerem se bosta gibala, seznanitev s sestanki stranke in ljudi, ki jo bodo obdajali, kontrola avtomobila ter spremljanje in varovanje stranke pred izgubo \xc5\xbeivljenja iz dneva v dan.\n_START_SECTION_\nRazdelitev odgovornosti\n_START_PARAGRAPH_\nRazdelitev odgovornosti je odvisna od ve\xc4\x8d dejavnikov. Zato poznamo ve\xc4\x8d vlog katere delujejo v skupini. Vloge se delijo na telesnega stra\xc5\xbearja voznika, stra\xc5\xbearja osebe, lahko pa tudi druge stra\xc5\xbearje, ki so pomo\xc5\xbeni ali pa delujejo kot podpora pri odkrivanju eksplozivnih teles, prislu\xc5\xa1kovalnih naprav, ostrostrelcev, preiskavi ljudi, ki bi lahko imele stik s stranko. Vse to pa je odvisno od stopnje tveganja kar se prilagaja pri samem varovanju osebe in vklju\xc4\x8devanju posameznih vlog.'